गौरतलब है कि राजधानी में चैनल लांच करने से पहले राजेन्द्र विदान ने पत्रकार वार्ता का आयोजन किया था, जिसमें झारखंड के एक स्थानीय नेता ने भी शिकायत की थी। नौकरी पर रखने से पहले आवेदन करने वाले उम्मीदवारों को प्रशिक्षण देने का प्रावधान किया गया था। इसके लिए उम्मीदवारों से 15 से लेकर 25 हजार रुपये की राशि ली गई। बेरोजगारों से पैसे लेने के बाद उन्हें न तो प्रशिक्षण दिया गया तथा न ही नौकरी पर रखा गया। बाद में पीड़ित बेरोजगारों ने सदर पुलिस थाना में मामला दर्ज करवाया। इसके बाद वह पुलिस तथा पीडि़तों को झांसा देकर भूमिगत हो गया था। कार्यकारी एसपी रमेश पठानिया ने बताया कि चैनल मालिक को रोहतक से गिरफ्तार किया गया। अदालत ने उसे शुक्रवार तक पुलिस रिमांड पर भेजा है।